Na základe dokumentov „Usmernenie k priebežnému hodnoteniu a celkovému prospechu žiakov základných škôl v školskom roku 2020/2021 počas mimoriadnej situácie a núdzového stavu vyhlásenom v súvislosti s ochorením COVID-19“ a Metodické usmernenie k obsahu a organizácií výchovno –vzdelávacieho procesu v základných školách platné od 26.10.2020 a jeho aktualizácie od 11.1.2021, po komunikácií s pedagogickými a odbornými zamestnancami školy, prijal riaditeľ školy nasledujúce *rozhodnutie k hodnoteniu žiakov na ZŠ s MŠ, Školská 155/17, Ľubochňa v školskom roku 2020/2021.*

**1. Zásady hodnotenia v dištančnom vzdelávaní**

a) Počas dištančného vzdelávania hodnotenie vychádza zo základných princípov:

- zabezpečiť spravodlivosť pri hodnotení každého žiaka rešpektovaním individuálnych podmienok na domácu prípravu a dištančné vzdelávanie,

- sústrediť pozornosť na poskytovanie slovnej spätnej väzby,

- akceptovať jedinečnosť podmienok žiakov na vzdelávanie.

b) Priebežné hodnotenie počas dištančného vzdelávania má mať najmä podobu konštruktívnej spätnej väzby, poskytovanej žiakom počas učenia sa. Má mať motivačný charakter, pomôcť pomenovať žiakom chyby, ktoré robia a navrhnúť postup pri ich odstraňovaní. Priebežné hodnotenie má byť čo najviac individualizované, zohľadňovať vekové a individuálne osobitosti žiaka a prihliadať na jeho momentálnu psychickú i fyzickú disponovanosť.

c) Pri priebežnom hodnotení sa prihliada predovšetkým na osobitosti, možnosti a individuálne podmienky na domácu prípravu počas dištančného vzdelávania.

d) Hodnotenie žiakov so špeciálnymi výchovno-vzdelávacími potrebami sa vykonáva na základe pravidiel, nastavených školským poradenským zariadením.

**2. Získavanie podkladov na hodnotenie počas dištančného vzdelávania**

a) Podklady na hodnotenie výchovno-vzdelávacích výsledkov žiaka počas dištančného vzdelávania získava učiteľ:

- z komplexných zadaní (referáty, denníky, projekty) ,

- analýzou prác tvoriacich súbor žiackych produktov (napr. pracovné listy, vypracované online zadania a úlohy, projekty realizované v domácom prostredí),

- sebahodnotením žiaka a vrstovníckym hodnotením,

- konzultáciami s ostatnými pedagogickými a odbornými zamestnancami a podľa potreby s odbornými

zamestnancami zariadenia výchovného poradenstva a prevencie, všeobecného lekára pre de􀁘 a dorast, najmä u žiaka s trvalejšími psychickými a zdravotnými ťažkosťami a poruchami,

- rozhovorom so zákonným zástupcom žiaka.

b) Počas dištančného vzdelávania sa neodporúča získavať podklady na hodnotenie formou rôznych druhov skúšok (písomných alebo ústnych) vzhľadom na rozdielnosť podmienok na domácu prípravu žiakov.

c) Ak dištančné vzdelávanie trvá dlhšie ako 1 mesiac, písomné a ústne skúšanie sa nerealizuje najmenej 2 týždne po obnovení vyučovania v školách.

d) *V rámci priebežného hodnotenia by mal každý učiteľ archivovať pre každého žiaka jeho výstupy a tým vytvárať jeho portfólio prác, ktoré sa dajú spätne v prípade sťažností alebo nejasností s celkovým hodnotením preskúmať a dokladovať.*

**3. Rozhodnutie k záverečnému hodnoteniu:**

1. V 1. ročníku ZŠ sa počas mimoriadnej situácie a núdzového stavu vyhláseného v súvislosti s ochorením COVID-19 priebežné aj záverečné hodnotenie realizuje slovným hodnotením.

 B) V ostatných ročníkoch základnej školy sa realizuje záverečné hodnotenie:

- kombináciou klasifikácie a slovného hodnotenia podľa jednotlivých druhov predmetov a to:

1. **Predmety, ktoré nebudú klasifikované, keďže podmienky  počas mimoriadnej situácie a núdzového stavu vyhlásenom v súvislosti s ochorením COVID-19“ neumožňujú naplniť ciele predmetu kvalitnou(plnohodnotnou) realizáciou:**

|  |
| --- |
| predmet |
| Angličtina hrou |
| Výtvarná výchova |
| Hudobná výchova |
| Telesná a športová výchova |
| Pohybová výchova |
| Hravé čítanie |
| Pracovné vyučovanie |
| Komunikácia v Anglickom jazyku |
| Technika |
| Občianska náuka |
| Informatika I. stupeň |

Vyučovacie predmety z komplementárnych vyučovacích oblastí alebo vo vyučovacie predmety, v ktorých bolo školské vyučovanie obmedzené, sa nehodnotia.

Ak je žiak v niektorom vyučovacom predmete podľa školského vzdelávacieho programu nehodnotený, na vysvedčení a v katalógovom liste sa uvádza namiesto klasifikačného stupňa slovo absolvoval/neabsolvoval:

- absolvoval, ak sa žiak aktívne zúčastňoval na vyučovacom procese daného predmetu alebo ak bol žiak

prítomný na vyučovacej hodine, aj keď zo závažných objektívnych dôvodov nepracoval

- neabsolvoval, ak žiak zo závažných dôvodov nemohol vykonávať požadované intelektuálne a motorické činnosti, a preto sa na vyučovacom predmete ospravedlnene nezúčastňoval; ak žiak na vyučovacej hodine nepracoval, nevie uplatniť svoje vedomosti a zručnosti ani na podnet učiteľa, celkové hodnotenie takého žiaka je neprospel.

Počas mimoriadnej situácie, resp. v núdzovom stave vyhlásenom v súvislosti s ochorením COVID-19 je hodnotenie „neabsolvoval“, ktorého dôsledkom je celkové hodnotenie **„neprospel“**, vhodné využívať **len v nevyhnutných** **prípadoch** vyjadrenia neplnenia cieľov vyučovacieho predmetu zo subjektívnych dôvodov na strane žiaka.

Ak je to možné, odporúča sa v súčasnosti takto nehodnotiť.

1. **Ostatné predmety budú hodnotené kombinovaným spôsobom a to klasifikáciou a slovným komentárom (rozsah 3 - 5 viet).**

|  |
| --- |
| predmet |
| Slovenský jazyk a literatúra |
| Anglický jazyk |
| Nemecký jazyk |
| Matematika |
| Prvouka |
| Informatika II. stupeň |
| Prírodoveda |
| Vlastiveda |
| Dejepis |
| Geografia |
| Biológia |
| Fyzika |
| Chémia |

V záverečnom hodnotení je žiak klasifikovaný známkou nedostatočný alebo hodnotený slovne s vyjadrením nesplnenia cieľov v neklasifikovanom predmete alebo je hodnotený slovom neabsolvoval s celkovým prospechom neprospel, ak:

- Žiak nesplnil požiadavky učiteľa v rámci dištančného vzdelávania zo subjektívnych príčin alebo sa nezúčastňoval bez ospravedlnenia dištančného vzdelávania.

- Neúčasť na dištančnom vzdelávaní alebo neplnenie požiadaviek učiteľa v rámci dištančného vzdelávania zo subjektívnych príčin bolo prerokované na pedagogickej rade za prvý štvrťrok, zákonní zástupcovia boli preukázateľne informovaní o nesplnení požiadaviek a nenastalo zlepšenie.

Celkové hodnotenie žiakov, ako aj zmeny hodnotenia žiakov počas školského roka 2020/2021 je potrebné prerokovať a odsúhlasiť v pedagogickej rade.

Na základe rozhodnutia ministra školstva, vedy, výskumu a športu SR zo 4. januára 2021 sa termín na vyskúšanie a hodnotenie žiakov za prvý polrok školského roka 2020/2021 predlžuje do 31. marca 2021 pre žiakov, ktorých nebolo možné vyskúšať v prvom polroku školského roka 2020/2021; týmto žiakom sa výpis polročného vysvedčenia vydá 31. marca 2021.

Ak bol žiak priebežne hodnotený počas prvého polroka a priebežné hodnotenie nie je postačujúce pre klasifikáciu alebo pre slovné hodnotenie žiaka v jednotlivých vyučovacích predmetoch (napríklad ak žiak nemá dostatočný počet známok), nie je potrebné konať komisionálnu skúšku z príslušného predmetu. Takého žiaka možno do 31. marca 2021 vyskúšať a hodnotenie zaradiť do priebežného hodnotenia prvého polroka. Následne sa vykoná jeho celkové hodnotenie za prvý polrok školského roka 2020/2021 a 31. marca 2021 možno vydať žiakovi výpis slovného hodnotenia alebo klasifikácie prospechu a správania žiaka za prvý polrok.

**4. Pedagogická rada**

Hodnotiaca pedagogická rada sa v priebehu prerušeného vyučovania v školách môže realizovať aj formou videokonferencie.

**5. Doklad o získanom vzdelaní**

 V posledný vyučovací deň prvého polroka školského roka triedny učiteľ vydá žiakovi výpis slovného hodnotenia alebo klasifikácie prospechu a správania žiaka za prvý polrok. Tento výpis nie je verejnou listinou. Vysvedčenie za prvý polrok sa vydáva na základe žiadosti plnoletého žiaka, zákonného zástupcu alebo zástupcu zariadenia. Žiakom u ktorých sa hodnotenie za prvý polrok uzavrie až po 31.1.2021 bude výpis klasifikácie a slovného hodnotenia vydaný 31.3.2021. Výpis slovného hodnotenia alebo klasifikácie prospechu a správania žiaka za prvý polrok sa vydáva na papieri bez štátneho znaku a bez vodotlače, respektíve ak to podmienky nedovolia  elektronickou cestou cez edupage.

V posledný vyučovací deň školského roka sa vydáva žiakom vysvedčenie, ktoré obsahuje hodnotenie a klasifikáciu prospechu a správania žiaka za oba polroky príslušného školského roka.

Riaditeľ základnej školy po prerokovaní v pedagogickej rade určil tlačivá vysvedčení takto:

**Prvý stupeň tlačivo 605**

**Druhý stupeň tlačivo 606**

Tlačivá vzorov vysvedčení sú zverejnené na webovom sídle Ministerstva školstva, vedy, výskumu a športu Slovenskej republiky na školský rok 2019/20203) a sú platné aj pre školský rok 2020/2021.

V Ľubochni 08.01.2021 PaedDr. Jozef Olos

 riaditeľ školy